Ramenonožce

Ramenonožce alebo brachiopody (lat. Brachiopoda) sú trieda chytadlovcov. 

Sú to morské červovité až uhorkovité živočíchy, v dospelosti ukryté v dvojchlopňovej schránke, ktorá je produktom dvojlaločného plášťa. Schránka je chitinózno-vápencová a pripomína lastúry – dojem je dosť dokonalý, pretože na povrchu je tenká pigmentovaná organická vrstva periostracum, podobne ako u mäkkýšov. Lastúry sú však podlhovasté, a chrbtová je vždy menšia, akoby pokrývka. Lophophor s tentakulami je ukrytý v lastúrach, tentakuly slúžia i na dýchanie. Majú otvorenú obehovú sústavu, 1 až 2 páry metanefrídií a 2 páry gonád. Sú gonochoristy, vývin prebieha cez obrvenú larvu (cephalulla). Je to veľmi archaická skupina, známa už z prvohôr preto je táto skupina priraďovaná k živým fosíliám. Neskôr boli hojne rozšírené (poznáme asi 7 000 fosílnych druhov.), dnes ide o reliktnú dožívajúcu skupinu – na svete žije asi len 250 málo známych druhov.

Tradične sa delili na dve skupiny:ramenonožce. In: Encyklopédia Zeme. Bratislava: Obzor. 1985. S. 507
bezzámkové ramenonožce/bezzámkovce/inartikuláty (Inarticulata)
zámkové ramenonožce/zámkovce/artikuláty (Articulata) - novší názov  rhynchonelliformné ramenonožce (Rhynchonelliformea)

 Iné projekty 

 Zdroje 



Kategória:Chytadlovce